Messiaanlik kogudus ja äratuskeskus
Au Kuningas, Jeruusalem
Tuld Siionist
Pastor Oren Lev-Ari
Rahu teile, armsad! Õnnistan teid Jeesuse nimel.
Tahan jagada teiega sõna, mille Jumal mu südamesse pani.
See on väga huvitav teema, kuna me kõik teame,
et elame lõpuaegadel.
Usun kogu südamest, et minu sõnum on huvitav
ja paljud teist ärkavad unest.
Kui teil on Piiblid, loeme koos Matteuse 25.
Loeme koos alates 1. salmist:
"Siis on taevariik kümne neitsi sarnane, kes võtsid oma lambid
ja läksid välja peigmehele vastu.
Viis neist olid rumalad ja viis mõistlikud.
Rumalad võtsid küll lambid, aga ei võtnud õli enestega.
Aga mõistlikud võtsid õli astjatesse ühes oma lampidega.
Kui peigmees viibis, jäid nad kõik uniseks ja uinusid magama.
Aga keskööl kuuldi häält:
Ennäe, peigmees! Minge vastu!
Siis tõusid kõik need neitsid üles ja valmistasid oma lambid.
Aga rumalad ütlesid mõistlikele:
Andke meile oma õlist, sest meie lambid kustuvad.
Kuid mõistlikud kostsid ja ütlesid: Ei ilmaski, sellest ei jätku meile
ja teile; vaid minge pigemini kaupmeeste juurde ja ostke endile!
Aga kui nad läksid ostma, tuli peigmees,
ja kes olid valmis, läksid temaga pulma. Ja uks suleti.
Pärast tulid ka teised neitsid ja ütlesid:
Issand, Issand, ava meile! Aga tema vastas ning ütles:
Tõesti ma ütlen teile, ma ei tunne teid!
Seepärast valvake, sest te ei tea päeva ega tundi!"
Issand annab meile selle kaudu väga tugeva näite.
Tean, et see näide puudutab meie elu.
Teisisõnu, Jeesus ütleb meile neis salmides,
et peame end ette valmistama.
Tuld Siionist
Tähendamissõnas räägitakse õlist ja lampidest, mis on sümbolid.
Ta räägib nende võrdkujude kaudu meie elust.
Teame, et õli esindab Püha Vaimu.
Püha Vaim annab meile selle õli.
Piiblis ja Piibli keeles nimetatakse seda võidmiseks -
Püha Vaimu võidmiseks.
Tähendamissõna räägib ka lambist.
Jeesus ütles, et oleme maailma valgus.
Enne seda ütles Ta, et oleme maa sool.
Maa sool tähendab, et oleme ustavad maa peal.
Issand vaatab meid, näeb ja hoiab meid.
Ta näeb, kuidas me oma elu pühitseme.
Maa sool tähendab, et asetame oma elu Jumala altarile.
Sel juhul võime särada siin maailmas
ja tunnistada, et Jeesus elab.
Õed ja vennad, on tulnud aeg ärgata
ning lakata rääkimast ja võitlemast üksteise vastu,
ja mitte teha vahet denominatsioonide vahel.
On aeg ühineda Pühas Vaimus ja järgida Jumala Sõna
ning mõista, et kui me ei järgi Kristuse seadust
ega käi Jumala armastuses ja usus Kristusesse Jeesusesse,
jääme me tukkuma.
Uinume ja jääme õlist ilma.
Kust me saame selle õli?
Mõistlikud neitsid ütlevad rumalaile: Minge ostke endale õli.
See tähendab, et on koht, kust saame selle üleloomuliku õli
ehk Püha Vaimu võidmise.
See tuleb sinu suhtest Jumalaga ja suhtest Püha Vaimuga.
Vennad ja õed!
Võime vaadata, mis maailmas toimub.
Jeesus ütles, et tulevad sõjad,
maavärinad ja nälg.
Näeme, et aeg liigub lõpu poole,
kuid täpset aega ei tea keegi.
Peame valvel olema.
Valvel olemine tähendab olla ärkvel ja palvetada
ning uurida Sõna ja käia armastuses.
Selle juurde käib mitmeid asju.
Au Kuninga kogudus
Valvel olemine tähendab kahe käsu järgmist:
Armasta Issandat oma Jumalat kogu südamest, hingest ja meelest
ning oma ligimest nagu iseennast.
Valvel olemine tähendab, et võtad Jumalalt lapse kombel vastu
kõik, mis Ta ütleb.
Valvel olla tähendab, et jätame oma religioossuse ja asjad,
mis meid takistavad ning lööme patuse liha risti
ja järgime Jeesust.
Ehk - peame maksma hinna selle eest, mida saame.
Peame alati selle eest maksma. Mida see tähendab?
Paljud teist mõtlevad: Jeesus juba maksis hinna!
Jeesus maksiski hinna, aga meie?
Kas oleme valmis jätma kõik, mis meid takistab ja järgima Teda?
Jätma oma religioossuse ja tahtma olla Jeesuse sarnased?
Palvetama ja ohverdama oma aega;
andma oma raha, jõu ja annid Issanda kätte?
Aeg on käes, sõbrad!
Vennad ja õed, lõikusaeg on ligi!
Issand ei taha, et oleksime rumalate neitsite sarnased -
et Tema tulles ei ole meil võidmist,
ärkame ja märkame, et meil ei ole õli.
Kui ei ole õli, ei ole tuld. Ilma tuleta ei ole valgust.
Rändame niisiis pimeduses.
Meie elu ei pea olema selline, peame käima Kristuse valguses.
Peame järgima Tema Sõna
ehk võtma selle vastu sellisena nagu see on.
Kõik tõotused Jeesuses Kristuses on 'jah ja aamen'.
Kui Issand õhutab palvetama, palveta!
Kui Issand käsib minna kogudusse või uurida Sõna, tee seda!
Kui Issand käsib koguduses teenida, teeni!
Kui Issand käsib kümnist anda, anna!
Kui Issand käsib aidata leski ja orbe, aita!
Kõik, mida Jumal ütleb, on tõde ja tuleb meile kasuks.
Nii täitume õliga ja saame Pühalt Vaimult uut jõudu.
See maailm on pimeduses, kuid kui käime Jumala tahtes
ja elame Sõna kohaselt, teeme Tema tahet.
Kui teeme Tema tahet, seisame kalju peal -
ehk käime Kristuse valguses.
Jeesus ütles Luuka 6:
"Aga miks te mind hüüate: Issand, Issand!
ega tee, mida ma ütlen?"
Kui Jeesus on meie Issand, peame järgima Tema Sõna.
Me ei või nimetada Teda Issandaks ja mitte teha, mis Ta ütleb.
Loeme koos Ilmutuse raamatust 14:14-15:
"Ja ma nägin: Vaata, valge pilv
ja see, kes pilve peal istus, oli Inimese Poja sarnane;
temal oli kuldpärg peas ja terav sirp käes.
Ja templist väljus teine ingel ning hüüdis suure häälega
sellele, kes istus pilve peal: "Pista sirp sisse ja põima,
sest lõikusaeg on tulnud, maa lõikus on ju valminud!"
Jumal kogub saaki.
Lõikusaeg on käes.
Tahan küsida: Kus sina oled?
Kas sa ikka veel tukud?
Kas usud ikka veel "justkui"?
Kas teed asju oma ego upitamiseks?
Kas käid ikka veel uhkuses?
Kas oled ikka veel religioosne?
Aeg on ärgata!
Issand ütleb sulle: "Ärka!" Ta tahab sind äratada.
Aeg on palvetada ja hüljata kõik,
mis on vastuolus Jumala tahtega.
Peame jätma maha kõik, mis Jumal käsib.
Käes on lõikusaeg ja ma ei taha olla teisel pool.
Tahan, et Jeesus tuleks mulle järgi ja tahan tulla Talle ligemale.
Tahan, et Ta ütleks mulle: "Sa hea ja ustav sulane."
"Et oled olnud ustav väheses, panen sind nüüd palju üle."
Tuld Siionist
Tahan, et Issand rõõmustaks mind nähes
ja mina rõõmustaksin Tema palet nähes.
Nii nagu on kirjutatud, et me ei peaks Temaga kohtudes häbenema.
Ilmutuse 1. peatükis öeldakse, et Tema silmad on kui tuleleek.
Me ei taha, et see tuli meid ära põletaks.
Et seda ei juhtuks, peame juba nüüd selles tules käima.
Sõbrad, aeg on ärgata!
Tahan äratada teid. Ütlen seda, kuna armastan teid.
Tõuske palvetama! Olge valvel ja uurige Sõna!
Pange vastu patule ja kõigele religioossele!
Ärge võtke vastu negatiivseid asju oma minevikust
ja võidelge oma patuse lihaga!
Kui saatan teid ründab, öelge talle:
"Ei! Olen vastu võtnud Jumala tahte ja käin valguses!"
Kui pimedus teile läheneb, hakake sellele vastu.
Sest te saate seda, mida kuulutate.
Uurige Jumala Sõna, et teil oleks lihtsam end salata.
Jeesus ütles: "Kõik, kes tahavad minu järel tulla
ja pääseda Taevariiki, peavad end salgama,
võtma oma risti ja järgima Mind."
Kui sa endale ei sure, ei saa sa seda võidmist,
sa ei pääse Jumala tahtesse ega saa käia võidmises
ega särada pimeduses.
Jumal ütles oma võitud Poja Jeesuse kaudu:
"Olete maa sool ja maailma valgus."
Pidage seda meeles, sest käes on lõikusaeg.
Jeesus saadab oma sirbi lõikusele.
Tahan osaleda Tema lõikuses.
Ma ei taha, et Ta koguks saagi ja heidaks mind tulle.
Johannese 15. peatükk ütleb, et oleme Tema oksad
ja peame kandma vilja.
Et vilja kanda, peame laskma Tal end pühitseda
ja puhastada kõigest patust.
Peame ütlema Talle: "Isa, anna mulle andeks,
et Jeesuse veri võiks puhastada mind kõigest patust."
Au Kuninga kogudus
Isa, juhi mind oma Püha Vaimu läbi.
Hakka palvetama ja kuuluta Jumala Sõna.
Ära ühine pimeduse ja maailmaga.
Ära istu tunde arvuti taga pornograafiat vaadates!
Ära vaata igasuguseid filme, kus pole midagi head!
Ärge täitke oma südameid halvaga.
Ärge täitke oma meeli halbade asjadega.
Ärge mõelge maailma asjade peale!
Piibel ütleb, et maailm kaob, kuid see, kes teeb Jumala tahtmist,
elab igavesti.
Ärge olge nagu rumalad neitsid!
Issanda saabumise aeg on käes.
Peame seisma Tema ees, kas tahame või mitte.
Peame oma tegudest aru andma.
Peame tegema Jumala tahet, enne kui Ta saabub,
et meil oleks Talle vilja ette näidata.
Me ei pea näitama Talle oma ande, kuna need tulevad Temalt.
Vaimude välja ajamine, haigete tervendamine ja prohveteerimine
tulevad Temalt, kuid vilja kasvatame me Püha Vaimu abiga.
Rajame sellele oma vastutuse ja elu.
Ärgake, sõbrad! Aeg on käes.
Käes on lõikusaeg ja häda meile, kui me ei ole selle ajal Tema tahtes.
Ärgake üles!
Lähme tagasi Luuka evangeeliumi 6. peatükki.
See on väga huvitav Luuka 6:46:
"Aga miks te mind hüüate: Issand, Issand! ega tee, mida ma ütlen?
Igaüks, kes tuleb minu juure ja kuuleb mu sõnu
ning teeb nende järele - ma näitan teile, kelle sarnane ta on.
Ta on inimese sarnane, kes maja ehitades kaevas
ja võttis sügavasse ning rajas tema aluse kaljule.
Kui siis suurvesi tuli, murdus vool vastu seda maja
ja ei suutnud seda kõigutada, sest see oli hästi ehitatud.
Aga kes kuuleb ega tee, see on inimese sarnane,
kes maja rajas maa peale ilma aluseta;
ja voolav vesi rõhus selle vastu ja see langes kohe kokku."
Peame tegutsema selle järgi, mida kuuleme.
Kui Issand käsib palvetada, palveta! Ja Ta käsibki palvetada.
Kui Issand käsib uskuda ja uurida Tema Sõna, tee seda!
Issand ütles Joosuale: "Uuri Sõna, siis läheb sul kõik korda.
Kõik, mida teed, läheb korda, kui uurid Sõna nii päeval kui ööl."
Kui tahame teada, mida Jumal ütleb, leiame selle Sõnast.
"Asetasin oma Sõna kõige üle." Loeme selle kirjakoha.
Mulle meeldib see kirjakoht.
Laul 138:2:
"Tänan su nime su helduse ja tõe pärast;
sest suuremaks, kui on kõik su kuulsus, oled sa teinud oma tõotuse."
Kui paneme Sõna kõigest kõrgemale ja teeme, mida Sõna ütleb,
läheb meil kõik korda.
Käime võidmises, meil on õli ja Püha Vaimu tuli
ning me särame pimeduses.
Võime tunnistada vaimus, et Jeesus elab
ja inimesed näevad Kristuse eeskuju - Jeesust meie sees.
Sõbrad, tahan teie eest täna palvetada.
Keegi ei tea seda tundi, kuid Issand on lähedal.
Tema tulek läheneb iga päevaga.
Kui teaksime seda päeva, valmistaksime end ette.
Peame ette valmistuma ja laskma Pühal Vaimul end juhtida seda enam,
et me ei tea, millal Ta saabub -
võib-olla täna öösel või 20 aasta pärast.
Tähtsaim on, et see päev on lähedal.
Tuld Siionist
Tahan palvetada teiega, et kui Issand tuleb,
ei leiaks Ta teid magamast.
Jeesus võttis enne surma Peetruse, Jakoobuse ja Johannese kaasa
ja palus neil endaga koos palvetada, sest Tal oli raske.
Tagasi tulles leidis Ta nad magamast ja see juhtus kolm korda.
Ta küsis neilt: "Kas te ei jaksanud minuga tundigi valvata?"
Jeesus palub teil täna Vaimus palvetada
ja õppida Sõna.
Käige armastuses, uskuge Jumala Sõna, käige koguduses!
Ta andis teile andeid. Teenige koguduses!
Andke oma kümnis ja ohvriannid, austage vendi ja õdesid!
Aidake leski ja orbe!
Ärgake, sõbrad!
Avage südamed, tahan teie eest palvetada.
Issand Jeesus, oled nii kallis.
Andsid oma elu meie eest. Palun kõigi vaatajate eest.
Palvetan Jeesuse Kristuse nimel:
Püha Vaim, täida meid tarkuse ja ilmutuse vaimuga.
Näita meile tõde Jeesuse nimes.
Aita meil mõista tõtt ja vabaneda kõigest, mis ei ole Jumalast.
Püha Vaim, palun valmista meid Messia tulekuks.
Aita inimestel vabaneda vaenust ja tervenda nende hinged.
Palun Jeesuse nimel,
et Püha Vaim aitaks kõiki vaatajaid.
Püha Vaim, tervenda need, kes vajavad tervenemist.
Palun Issanda Jeesuse nimel ja kuulutan ärkamist
igale südamele ning igale vennale ja õele,
kes mind kuulavad -
Püha Vaimu ärkamist.
Isa, täida meid oma tule ja võidmisega!
Sina saatsid Jeesuse Kristuse ja olid Temas.
Ta tervendas haigeid ja vabastas vaenlase kütkest seotuid.
Vabasta, Jeesuse nimel!
Kuulutan vabanemist ja õnnistan kõiki vaatajaid Jeesuse nimel!
Issand õnnistagu ja hoidku teid!
Issand lasku oma pale paista teie peale ja olgu teile armuline!
Issand tõstku oma pale teie üle ja andku teile rahu!
Jeesuse Kristuse nimel!
Olen Au Kuninga koguduse pastor Oren Lev-Ari.
Armastan teid, kuid Jumal armastab teid veelgi rohkem.
Kohtume järgmises saates!
Shalom Jeruusalemmast!
Rahu teile kallid! Nägite äsja jutlust Au Kuninga kogudusest.
Minu jaoks on suur au õpetada teile Jumala Sõna.
Jumala Sõna ütleb, et usk tuleb kuuldust
ja kuuldu Jumala Sõnast.
Olen kindel, et teie usk on selle kaudu kasvanud.
Usk toimib armastuse kaudu. Jumalale on kõik võimalik.
Avage vaid oma südamed ja võtke vastu Tema Sõna.
Tahan palvetada täna nende eest, kes ei tunne Jeesust
ega ole Teda vastu võtnud kui Iisraeli Messiat ja Lunastajat.
Korrake minu järel:
"Jeesus, ma usun, et tulid siia maailma.
Anna andeks kõik mu patud. Ma usun, et Sa surid ristil
ja andsid minu eest oma elu, võtsid mu patud ja pühitsesid mind.
Võtan sind vastu oma Messiaks ja Lunastajaks.
Tule mu südamesse ja anna mulle oma õigsus.
Jeesus, täida mind oma vaimuga ja aita mul järgida Sind.
Ma palun Jeesuse Kristuse nimel. Aamen!"
Armastame teid ja Jumal armastab teid veelgi enam.
Kui palusite selle palve, olete Jumala pojad ja tütred.
Kirjutage meile ja püüame teid aidata.
Otsige omale kogudus ning vendi ja õdesid,
kes saavad teid aidata ja palvetada teiega koos ja teie eest.
Aabrahami, Iisaki ja Jaakobi Jumal õnnistagu teid
Jeesuse Kristuse nimel. Aamen. Shalom!
Tõlge: Monika Jaaguri